CELEX: 62010CN0479
Language: da
Date: 2010-10-05 00:00:00
Title: Sag C-479/10: Sag anlagt den 5. oktober 2010 — Europa-Kommissionen mod Kongeriget Sverige

4.12.2010   
            
            
               DA
            
            
               Den Europæiske Unions Tidende
            
            
               C 328/24
            
         Sag anlagt den 5. oktober 2010 — Europa-Kommissionen mod Kongeriget Sverige
   (Sag C-479/10)
   ()
   2010/C 328/40
   Processprog: svensk
   
      Parter
   
   
      Sagsøger: Europa-Kommissionen (ved K. Simonsson og A. Alcover San Pedro, som befuldmægtigede)
   
      Sagsøgt: Kongeriget Sverige
   
      Sagsøgerens påstande
   
   
               —
            
            
               Det fastslås, at Kongeriget Sverige har tilsidesat sine forpligtelser i henhold til artikel 5, stk. 1 i Rådets direktiv 1999/30/EF (1) af 22. april 1999 om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften, idet det har overskredet grænseværdierne for PM10 i luften i 2005, 2006 og 2007 i zonerne SW 2 og SW 4 og i 2005 og 2006 i zone SW 5.
            
         
               —
            
            
               Kongeriget Sverige tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge artikel 5, stk. 1, i direktiv 1999/30/EF skal medlemsstaterne træffer de nødvendige foranstaltninger for at sikre, at koncentrationerne af PM10 i luften ikke overstiger de grænseværdier, der er anført i del I i bilag III til direktivet, fra de dér anførte datoer. Den i dette tilfælde relevante dato er den 1. januar 2005.
   Det fremgår af de beretninger, som Sverige har indleveret til Kommissionen for 2005 til 2007, at grænseværdierne for PM10 er overskredet i zonerne SW 2 og SW 4 i alle årene, og i zone SW 5 i 2005 og 2006.
   Sverige har følgelig tilsidesat sine forpligtelser i henhold til artikel 5, stk. 1, i direktiv 1999/30 for så vidt angår disse zoner og år.
   
      (1)  EFT L 163, s. 41.